Document ID: 32001D0789

Kommissionens beslutning
af 12. november 2001
om anden ændring af beslutning 2001/740/EF om beskyttelsesforanstaltninger mod mund- og klovesyge i Det Forenede Kongerige
(meddelt under nummer K(2001) 3634)
(EØS-relevant tekst)
(2001/789/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og
ud fra følgende betragtninger:
(1) Kommissionens beslutning 2001/740/EF(4), senest ændret ved beslutning 2001/763/EF(5), fastlægger beskyttelsesforanstaltninger mod mund- og klovesyge i Det Forenede Kongerige.
(2) Nogle grevskaber i Storbritannien, der er nævnt i bilag III, har ikke haft noget udbrud af mund- og klovesyge under denne epizooti, mens andre har været fri for sygdommen i mere end tre måneder. Det vil derfor være hensigtsmæssigt at udvide det område, hvorfra det er tilladt at afsende visse former for kød, og ikke længere kun at lade tilladelsen gælde svinekød, men også kød af andre husdyr og kød af opdrættet og vildtlevende vildt af arter, der er modtagelige for mund- og klovesyge.
(3) Tilladelsen bør også gælde kød fra små drøvtyggere, opdrættet vildt og vildtlevende vildt fra grevskaber, som ikke har haft noget udbrud af mund- og klovesyge under denne epizooti, og hvad angår kød fra vildtlevende vildt bør det fastsættes, at oprindelsesgrevskabet ikke må grænse op til et grevskab, som ikke er nævnt i bilag III.
(4) Nogle husdyrbrug i de områder, der er nævnt i bilag III, kan ønske at genindsætte dyr med oprindelse uden for de områder, der er nævnt i bilag I eller II. Denne form for transport kan udgøre en risiko, især når de tomme transportmidler returnerer fra Storbritannien. Der bør derfor vedtages bestemmelser for at sikre officiel kontrol og udstedelse af certifikat for rengøring og desinfektion af transportmidlet.
(5) Situationen tages op til fornyet gennemgang på mødet i Den Stående Veterinærkomité, som er berammet til den 4.-5. december 2001, og foranstaltningerne tilpasses om nødvendigt.
(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 2001/740/EF foretages følgende ændringer:
1) I artikel 2, stk. 2, litra d), sjette led, ændres "slagteri" til "virksomhed".
2) Artikel 13, stk. 1, affattes således: "1. Det Forenede Kongerige sørger for, at der fra de øvrige medlemsstater ikke føres levende dyr af modtagelige arter ind i de dele af dets område, der er nævnt i bilag I og II.
Uanset ovennævnte bestemmelse kan Det Forenede Kongeriges centrale veterinærmyndigheder give tilladelse til, at der føres dyr af modtagelige arter ind i de dele af området, der er nævnt i bilag III, på følgende betingelser:
a) myndighederne på afsendelsesstedet skal på forhånd have givet tilladelse til denne transport af levende dyr af modtagelige arter og skal sørge for, at Det Forenede Kongeriges centrale veterinærmyndigheder underrettes om transporten og ankomsthavnen mindst tre dage i forvejen
b) køretøjer, der skal ind i de dele af Det Forenede Kongeriges område, der er nævnt i bilag I og II, skal benytte udpegede ankomsthavne, som Det Forenede Kongeriges centrale veterinærmyndigheder på forhånd skal give de øvrige medlemsstaters ansvarlige myndigheder og Kommissionen meddelelse om
c) når dyr af modtagelige arter transporteres med køretøj ud af de dele af Det Forenede Kongeriges område, der er nævnt i bilag I og II, må det enkelte køretøj kun indeholde en sending, som skal transporteres direkte til en enkelt bestemmmelsesbedrift i de dele af Det Forenede Kongerige, som er nævnt i bilag III, i overensstemmelse med gældende EF-bestemmelser og nationale bestemmelser om sygdomsbekæmpelse
d) når dyrene er aflæsset på bestemmelsesstedet, skal det tomme transportmiddel, før det forlader Storbritannien, i henhold til 'Great Britain national movement license' bringes til et officielt godkendt anlæg, hvor der føres officielt tilsyn med, at artikel 10, stk. 1, til punkt og prikke, og at det i bilag IV viste certifikat kan udstedes."
3) Bilag III affattes som angivet i bilag I til denne beslutning.
4) Bilag II til denne beslutning indsættes som bilag IV.
Artikel 2
Denne beslutning er rettet til medlemsstaterne.
Udfærdiget i Bruxelles, den 12. november 2001.

Labels: 0
3
8
6
18